جدید اور قابل تجدید توانائی کی وزارت
جدید اور قابل تجدید توانائی کی وزارت کے سکریٹری جناب بی ایس بھلا نے کہا کہ ہائیڈروجن سرٹیفکیشن کے لیے مشترکہ پروٹوکول، پالیسی میکانزم اور ممالک کے درمیان تعاون کے ساتھ ساتھ ریگولیٹری فریم ورک ایک ماحول دوست ہائیڈروجن ایکو سسٹم کو رفتار دے سکتے ہیں
جدید اور قابل تجدید توانائی کی وزارت نے بین الاقوامی تحقیقی تنظیموں، صنعت اور ریگولیٹری اداروں کی فعال شرکت کے ساتھ 'ماحول دوست ہائیڈروجن - صفر کاربن کے اخراج کا تیز ترین راستہ' کا اہتمام کیا
توانائی کی منتقلی سے متعلق ورکنگ گروپ کی دوسری میٹنگ کے دوران جدید اور قابل تجدید توانائی کی وزارت  نے ضمنی پروگرام "ماحول دوست ہائیڈروجن – صفر کاربن اخراج کی سمت تیزی سے آگے بڑھنے کی راہ پر گامزن' کے موضوع پر مشترکہ انعقاد کی میزبانی کی۔ ماحول دوست ہائیڈروجن سے مشکل سے کم کرنے والے شعبوں کو ختم کرنے اور جی 20 ممالک کے نیٹ صفر اخراج کے اہداف کو حاصل کرنے میں اہم کردار ادا کرنے کی توقع ہے۔
نالج پارٹنر کے طور پر ورلڈ ریسورسز انسٹی ٹیوٹ انڈیا  کے ساتھ سولر انرجی کارپوریشن آف انڈیا  اور بین الاقوامی شمسی اتحاد  کی شراکت سے منعقدہ مشترکہ انعقاد میں بین الاقوامی تحقیقی تنظیموں، صنعت کے شرکاء، ریگولیٹری اداروں کی فعال شرکت دیکھنے میں آئی۔ ماحول دوست ہائیڈروجن کے استعمال میں تیزی لانے اور جی 20 ممالک اور دیگر اہم شراکت داروں کے درمیان تعاون کو فروغ دینے کے لیے بات چیت کی پالیسی، ریگولیٹری اور مالیاتی فریم ورک پر مرکوز تھا۔ اس پروگرام میں ایک نمائش کا بھی اہتمام کیا گیا جس میں ہندوستان کا پہلاہائیڈروجن انٹرنل کمبشن انجن  ٹرک کی نمائش کی گئی ۔
افتتاحی سیشن میں کلیدی خطاب کرتےہوئے،جدید اور قابل تجدید توانائی کی وزارت کے سکریٹری جناب بی ایس بھلا نے کہا ، "ممالک کے درمیان تعاون قائم کرنے کے ساتھ ساتھ پالیسی میکانزم اور ریگولیٹری فریم ورک بنانا،ماحول دوست ہائیڈروجن ماحولیاتی نظام کو رفتار دے سکتا ہے۔ ہائیڈروجن سرٹیفیکیشن کے لیے مشترکہ فریم ورک پر اتفاق رائے پیدا کرنا ہائیڈروجن کی عالمی تجارت کو فعال کرنے کے لیے انتہائی اہم ہوگا۔ اسے حاصل کرنا جی 20کے مباحثوں اور بات چیت کے ایک حصے کے طور پر انتہائی اہمیت کا حامل ہوگا۔
ماحول دوست ہائیڈروجن کے بارے میں عالمی نقطہ نظر پیش کرتے ہوئے جدید اور قابل تجدید توانائی کی وزارت میں ڈپٹی ڈائریکٹر جنرل، محترمہ گوری سنگھ نے کہا کہ "اس وقت تقریباً 100 میٹرک ٹن ہائیڈروجن عالمی سطح پر پیدا ہوتی ہے، اور اس میں سے 98فیصدفوسل ایندھن سے آتی ہے۔ دنیا کی موجودہ بجلی کی کھپت، 21,000 ٹی ڈبلیو ایچ "ماحول دوست ہائیڈروجن معیشت " میں تبدیل کرنے کے لیے چھ گنا زیادہ پیدا کرنا ضروری ہے۔
عبوری سی ای او اور پائیدار شہروں اور ٹرانسپورٹ، ڈبلیو آر آئی انڈیا پروگرام کے ایگزیکٹو ڈائریکٹر جناب مادھو پائی نے کہا، "ماحول دوست ہائیڈروجن مشکل سے کم کرنے والے شعبوں کے کراس سیکٹرل ڈیکاربنائزیشن میں اہم کردار ادا کرنے کے لیے تیار ہے اور اس لیے یہ ایک پائیدار، کم کاربن والے مستقبل کے لیے ایک اہم عنصر ہے۔ دنیا کی سرکردہ معیشتوں کے لیے اقتصادی اور تکنیکی چیلنجوں سے نمٹنے اور ایک لچکدار عالمی ہائیڈروجن ویلیو چین کی تعمیر کے لیے باہمی تعاون پر مبنی کوششوں میں مشغول ہونے کے منفرد امکانات موجود ہیں۔
ایندھن کے استعما ل میں تنوع لانے اور اسے آگے بڑھانے کی مزید کوششوں کے نتیجے میں نہ صرف ماحولیاتی فوائد حاصل ہوں گے بلکہ اس کے ساتھ توانائی کی حفاظت اور درآمدی انحصار میں کمی آئے گی۔ صاف توانائی کی منتقلی کے مقاصد کو پورا کرنے کے لیے، جی 20ممالک کو کثیرجہتی حکمت عملی اپنانے کی ضرورت ہوگی جس میں قابل تجدید توانائی، ماحول دوست ہائیڈروجن اور اس کے مشتقات شامل ہوں۔ توانائی کے استعمال میں تبدیلی کے ایک بڑے محرک کے طور پر گرین ہائیڈروجن کو قائم کرنے کے لیے ٹھوس، خاص طور پر مشکل صنعتی شعبوں، طویل فاصلے اور بھاری نقل و حمل ، اور دیگر ممکنہ ایپلی کیشن بشمول حرارتی اور توانائی ذخیرہ کرنے کے لیے اور مربوط عالمی کوششوں کی ضرورت ہے۔
ڈبلیو آر آئی انڈیا کے بارے میں
ڈبلیو آر آئی انڈیا ماحولیاتی طور پر درست اور سماجی طور پر مساوی ترقی کو فروغ دینے کے لیے معروضی معلومات اور عملی تجاویز فراہم کرتا ہے۔ ہمارا کام پائیدار اور قابل رہائش شہروں کی تعمیر اور کم کاربن معیشت کی سمت کام کرنے پر مرکوز ہے۔ تحقیق، تجزیہ اور سفارشات کے ذریعے، ڈبلیو آر آئی انڈیا زمین کی حفاظت، معاش کو فروغ دینے اور انسانی فلاح و بہبود کو بڑھانے کے لیے تبدیلی کی صورت پیدا کرنے کے لیے آئیڈیاز پر عمل کرتا ہے۔ مزید معلومات www.wri-india.org پر دستیاب ہے۔
آئی ایس اے کے بارے میں
بین الاقوامی شمسی اتحاد  ایک عمل پر مبنی، رکن پر مبنی، شمسی توانائی کی ٹیکنالوجیز کی بڑھتی ہوئی تعیناتی کے لیے تعاون پر مبنی پلیٹ فارم ہے جو توانائی تک رسائی، توانائی کی حفاظت کو یقینی بنانے، اور اپنے رکن ممالک میں توانائی کی منتقلی کو آگے بڑھانے کے لیے ہے۔
آئی ایس اے رکن ممالک کو کم کاربن نمو کی رفتار کو تیار کرنے میں مدد کرنے کے لیے سورج سے چلنے والی سرمایہ کاری مؤثر اور تبدیلی والے توانائی کا حل تیار کرنے اور تعینات کرنے کی کوشش کرتا ہے، خاص طور پر کم ترقی یافتہ ممالک  اور چھوٹےجزیرے والی ریاستیں  ترقی پذیری میں اثر ڈالنے پر توجہ مرکوز کی جا سکے ۔ایک عالمی پلیٹ فارم ہونے کے ناطے، کثیرجہتی ترقیاتی بینکوں ، ترقیاتی مالیاتی اداروں ، نجی اور سرکاری شعبے کی تنظیموں، سول سوسائٹی اور دیگر بین الاقوامی اداروں کے ساتھ آئی ایس اے کی شراکت داری اس تبدیلی کو پہنچانے کے لیے کلیدی حیثیت رکھتی ہے جو اس کی دنیا میں آگے بڑھنے کی کوشش ہے۔
آئی ایس اے کا تصور ہندوستان اور فرانس کی مشترکہ کوشش کے طور پر شمسی توانائی کے حل کی تعیناتی کے ذریعہ موسمیاتی تبدیلی کے خلاف کوششوں کو متحرک کرنے کے لیے کیا گیا تھا۔ اس کا تصور 2015 میں پیرس میں منعقدہ اقوام متحدہ کے فریم ورک کنونشن آن کلائمیٹ چینج  کی 21 ویں کانفرنس  کے موقع پر پیش کیا گیا۔سال 2020 میں اس کے فریم ورک معاہدے میں ترمیم کے ساتھ، اقوام متحدہ کے تمام رکن ممالک اب آئی ایس اے میں شامل ہونے کے اہل ہیں۔ اس وقت 110 ممالک آئی ایس اے کے فریم ورک معاہدے پر دستخط کرنے والے ہیں، جن میں سے 90 ممالک نے آئی ایس اے کے مکمل رکن بننے کے لیے توثیق کے ضروری آلات جمع کرائے ہیں۔ مزید جانیں: www.isolaralliance.org
ایس ای سی آئی کے بارے میں
"سولر انرجی کارپوریشن آف انڈیا لمیٹڈ" جدید اور قابل تجدید توانائی کی وزارت کے انتظامی کنٹرول کے تحت ایک سی پی ایس یوہے، جسے 20 ستمبر 2011 کو قائم کیا گیا تھا تاکہ قومی شمسی مشن  کمپنی کے طور پر شامل کیا گیا تھا۔ مزید جانیں: www.seci.co.in ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
3631
(Visitor Counter : 72